open-index/open-wikipedia-markdown huggingface dataset:
Gordon Pettengill

**Gordon Pettengill** (1926–2021) var en amerikansk radioastronom og planetfysiker. Hans studier ved Massachusetts Institute of Technology (MIT) ble avbrutt av tjenesten i Europa mot slutten av andre verdenskrig. Dette ble etterfulgt av arbeid ved Los Alamos National Laboratory og en doktorgrad fra University of California, Berkeley

Pettengill var en av drivkreftene bak bruken av den nye Milestone-radaren ved Lincoln-laboratoriet for de tidligste arbeidene innen radioastronomi. Da den ble satt i drift sent i 1957, brukte Pettengill dene radaren til å spore Sputnik I, den første av slike observasjoner av en satellitt. Han ble kjent for hans todimensjonale radarkartlegging av månen i 1960, en viktig del av USAs forberedelser til Apollo-programmet, som blant annet forsikret om at astronautene ikke ville forsvinne under et tykt lag av støv når de landet.

Hans observasjoner har omfattet Merkur, Venus, Mars og flere asteroider og kometer, de galileiske månene til Jupiter og Saturns ringer.

Han var professor ved MIT og var tidligere direktør for MITs senter for romforskning.

## Referanser


## Kilder
* AGU – Whitten Medal Bio (Irwin Shapiro, forfatter)
* The invention that changed the world. Robert Buderi
* Annual Review of Astronomy and Astrophysics 3:377-411 (september 1965)(doi:10.1146/annurev.aa.03.090165.002113)
* NASA Technical Reports
* Venus: Global Surface Radar Reflectivity
* Venus Surface Radiothermal Emission as Observed by Magellan
Instituttet for radioteknikk og elektronikk

**Instituttet for radioteknikk og elektronikk** (russisk: ) ved det russiske vitenskapsakademiet er et institutt i Moskva som foretar fundamental forskning innen feltene radiofysikk, radioteknikk, fysikalsk og kvanteelektronikk. Instituttet ble grunnlagt i 1953 og ble i 1955 utvidet med institutter i Frjazino, Saratov og Uljanovsk. Vladimir Kotelnikov var leder for instituttet fra 1954, mens Jurij Guljajev har vært leder siden 2006.

## Referanser
14. serierunde i Tippeligaen 2011

**14. serierunde i [[Tippeligaen 2011]]** spilles det en kamp på lørdag 25. juni, seks kamper på søndag 26. juni og en kamp på mandag 27. juni. Runden begynner klokka 18:00 med kampen mellom Aalesund og Lillestrøm på Color Line Stadion, og ble avsluttet med mandagskampen mellom Sarpsborg 08 og Brann på Sarpsborg Stadion, 27. juni klokken 19:00. Hovedkampen denne runden var kampen mellom Viking og Rosenborg, 26. juni klokka 20:00 på Viking Stadion.

## Fakta

## Eksterne lenker
* Tippeligaen 2011: Terminliste og resultater på altomfotball.no
Stockholms medeltidsmuseum

**Stockholms medeltidsmuseum** er et historisk museum på Helgeandsholmen i Stockholm. Formålet med museet er å vise historien og samfunnslivet i Stockholm i middelalderen.

Museet åpnet i 1986 og finnes under Riksplan og Norrbron. I museet finnes det noen faste fornminner slik som bymuren (*stadsmur*) fra  begynnelsen av 1500-tallet. Fornminnene ble gravd frem av arkeologer mellom 1978 og 1980 i forbindelse med ombyggingen av Riksdagshuset. Totalt har museet 1750 m² utstillingsområde og 850 utstilte gjenstander fra hele Stockholm.

Et av de mest kjente gjenstandene er det 20 meter lange Riddarholmskeppet, et fartøy som ble bygget i senmiddelalderen og ble funnet i 1930 i forbindelse med muddring i Riddarholmskanalen. Funnet var årsaken til at museet ble grunnlagt og var museets første registrerte gjenstander. 

Mellom 2007 og 2010 holdt museet stengt på grunn av restaureringen av Norrbro, I mellomtiden ble museet renovert og modernisert.  

## Referanser


## Eksterne lenker
* 
* Stockholms Medeltidsmuseum
Herakleidene

**Herakleidene** (gammelgresk: Ἡρακλεῖδαι) er i gresk mytologi de tallrike etterkommerne av Herakles, og i snevrere forstand etterkommerne av Hyllos, den eldste sønnen av Herakles og Deianeira. Andre herakleidere var Makaria, Lamos, Manto, Bianor, Tlepolemos og Telephos. Disse herakleidere var en gruppe av doriske legendariske konger som erobret peloponnesisk kongedømmet Mykene, Sparta og Argos. I henhold til den litterære tradisjon i gresk mytologi hevdet de sin rett til å herske via deres stamfar.

Etter den tyske forskeren Karl Otfried Müllers bok *Die Dorier* (1830, engelsk oversettelse 1839), bind I. kapittel 3, ble deres dominans knyttet til en «dorisk invasjon». Selv om detaljene i genealogien skiller seg fra den ene antikke forfatteren til den andre, er den kulturelle betydningen av det mytiske temaet, at de var etterkommere av Herakles, forvist etter hans død, og kom tilbake en del generasjoner senere i hva som kalles «Herakleidenes hjemkomst», og krevde det land som deres forfedre hadde hersket over i mykenske Hellas, hvilket var tilskrevet det opphavelige rettsgrunnlaget av en tradisjonelle herskerfamilie som sporet deres opprinnelse og således deres lovlige rett, til Herakles.

## Se også
* Dorere
* Den doriske invasjon

## Eksterne lenker
* Artikkel ved George Hinge  (engelsk)
* Greske mytologiske lenker (engelsk)
* Timeless Mythology , tidløs mytologi (engelsk)
* Article about Dorian Invasion , artikkel om den doriske invasjon (engelsk)
Beijing–Shanghai høyhastighetsjernbane

**Beijing-Shanghai høyhastighetsjernbane**, også kalt **Jinghu PDL** (kinesisk: 京沪高速铁路) er en høyhastighetslinje for passasjertrafikk mellom Beijing og Shanghai i Folkerepublikken Kina. Strekningen ble ferdigstilt i 2011, skjønt de siste skinnene ble lagt ved Bengbu allerede den 15. november 2010. Traseen løper for det meste parallelt med Jinghubanen. 

Banen ble åpnet for trafikk den 30. juni 2011. 

Med en lengde på 1318&nbsp;km var den verdens lengste høyhastighetsstrekning da den ble satt i drift. I desember 2010 ble det under en prøvekjøring på et sted oppnådd en maksimalfart på  486 km/h. Men  maksimalhastigheten ved vanlig drift skal være 380 km/t. Gjennomsnittshastigheten er imidlertid være noe lavere (rundt 300 km/h), og med denne farten og medregnet en stans i Nanjing er korteste reisetid for hele strekningen på 4 timer og 48 minutter. 

Den 1. juli 2010 ble den 301&nbsp;km lange delstrekningen mellom Shanghai og Nanjing åpnet. 

Det er meningen at togene mellom Beijing (Beijing sørbanestasjon) og Shanghai (Shanghai Hongqiao jernbanestasjon) skal løpe i fem-minutterstakt, noe som skulle tilsi et passasjertall på inntil 230.000 daglig. Noen tog går nesten non-stop (bare stans i Nanjing), andre stopper på flere eller alle av de 21 stasjonene. 

## Eksterne lenker
*
Tom Lyche

**Tom Johan Wiborg Lyche** (født 30. desember 1943) er en norsk matematiker. Han er professor ved *Senter for matematikk for anvendleser* (CMA) ved Universitetet i Oslo.

Han har særlig forsket på splineteori, isogeometrisk analyse, numerisk analyse, approksimasjonsteori.

Lyche er medlem av Det Norske Videnskaps-Akademi.

## Referanser


## Eksterne lenker

* Biografiside ved Institutt for Informatikk
Ràdio i Televisió d’Andorra

**Ràdio i Televisió d'Andorra (RTVA)** er et statlig allmennkringkastingsselskap i Andorra. Det ble grunnlagt i 2000 og har hovedkvarter i hovedstaden Andorra la Vella. 

RTVA driver radiokanalen Ràdio Nacional d'Andorra (RNA) og fjernsynskanalen Andorra Televisió (ATV). Begge har programmer på katalansk, Andorras offisielle språk. Virksomheten finansieres av staten, med tillegg av inntekter fra reklame.

RTVA overtok ansvaret for kringkasting fra *Organisme de Ràdio i Televisió d'Andorra* (ORTA), som ble grunnlagt i 1989. ORTA etablerte radiokanalen ATV i 1995, men produserte først ikke selv programinnhold for noen av dem. Dette ble innkjøpt fra andre selskaper. I 1997 ble det en endring på dette og ORTA satte selv i gang å produsere programmene for både radio og fjernsyn. RTVA overtok ORTAs virksomhet i april 2000.

RTVA er medlem av Den europeiske kringkastingsunion.

## Referanser


## Eksterne lenker
*
Ràdio Nacional d’Andorra

**Ràdio Nacional d'Andorra (RNA)** er en statlig radiokanal i Andorra. Den ble etablert i 1990 og drives av det statlige kringkastingsselskapet Ràdio i Televisió d'Andorra (RTVA). RNA har programmer på katalansk, Andorras offisielle språk. Stasjonen sender på 94,2 MHz i FM-båndet. Programflaten inneholder nyheter, aktualitetsprogrammer, underholdning og musikk. Kanalen har studio i Baixada del Molí i kommunen Andorra la Vella.

RTVA overtok radiokanalen fra et tidligere statlig selskap, Organisme de Ràdio i Televisió d'Andorra'' (ORTA).

## Referanser


## Eksterne lenker
* RTVA, offisielt nettsted med informasjon om RNA
Andorra Televisió

**Andorra Televisió (ATV)** er en statlig fjernsynskanal i Andorra. Den ble etablert i 1995 og drives av det statlige kringkastingsselskapet Ràdio i Televisió d'Andorra (RTVA). ATV sender programmer på katalansk, Andorras offisielle språk. 

RTVA overtok fjernsynskanalen fra et tidligere statlig selskap, *Organisme de Ràdio i Televisió d'Andorra* (ORTA). Analog kringkasting av fjernsyn ble utfaset fra oktober 2004, og i september 2007 hadde det digitale bakkenettet helt tatt over. 

## Referanser


## Eksterne lenker
*
Kristian B. Dysthe

**Kristian Barstad Dysthe** (født 16. september 1937 i Ålesund, død 30. juli 2023 i Bergen)
var en norsk matematiker som særlig forsket på geofysisk fluiddynamikk og bølgeteori.

Han var født i Ålesund og vokste opp i Sulitjelma der far hans var prest. Dysthe avla cand.real.-eksamen ved Universitetet i Bergen i 1962 og dr.philos.-graden i 1972. Samme år ble han professor i anvendt matematikk ved Universitetet i Tromsø. Han var professor ved Universitetet i Bergen fra 1992 til han gikk av med pensjon i 2007. Han hadde flere forskningsopphold ved verdens ledende universiteter som University of Cambridge i Storbritannia  og Stanford University i USA.

I hans tidlige karriere var elektromagnetisme knyttet til fusjonsenergi sentralt. Etterhvert fokuserte han på havet og forklaringen av ekstrembølger. Sammen med professorkollegaene Karsten Trulsen og Harald E. Krogstad gjennomførte Dysthe simuleringer med ikke-lineære bølgemodeller som kan forklare vilkårene for at enkelte bølger kan bli eksepsjonelt store og true sikkerheten til havs.

Han var medlem av Det Norske Videnskaps-Akademi. 

## Referanser


## Eksterne lenker

* uib.no Biografi ved UiB
Andrew O’Brien

**Andrew James «Andy» O'Brien** (født 29. juni 1979 i Harrogate) er en engelskfødt irsk fotballspiller som for øyeblikket spiller for den canadiske klubben Vancouver Whitecaps. O'Brien fikk også 26 landskamper for  i perioden 2001 til 2006, og var blant annet med i troppen til VM i fotball 2002.

## Klubbkarriere
O'Brien begynte sin fotballkarriere hos Bradford City i 1994. Fra 1996 til 2001 spilte han over 130 seriekamper i forsvaret til Bradford City, før han i mars 2001 forlot klubben til fordel for Newcastle United på en overgangssum verdt to millioner pund. Der spilte han 116 seriekamper og scoret seks seriemål før turen gikk videre til Portsmouth for samme overgangssum.

Etter kun å ha spilt om lag 30 seriekamper på to sesonger hos Portsmouth dro han i 2007 videre til Bolton Wanderers, hvor han fikk over 70 seriekamper fordelt på tre sesonger. Etter først å ha blitt lånt ut til Leeds United, skrev han under for klubben på en permanent avtale i januar 2011.

## Landslagskarriere
O'Brien fikk sin debut for  i en kamp mot  i 2001. Han ble deretter tatt ut i de irske landslagstroppene på mer eller mindre fast basis, og ble også tatt ut i troppen til VM i 2002 av landslagstrener Mick McCarthy, hvor han ikke fikk spille en eneste kamp. Hans eneste landslagsmål kom i en kamp mot  i februar 2005. Han valgte å legge opp som landslagsspiller i februar 2008, men hadde da ikke spilt landskamp for Irland siden 2006.

## Referanser


## Eksterne lenker
*
Karl den stores orden

**Karl den stores orden** (katalansk: *Orde de Carlemany*) er en andorransk orden innstiftet 7. desember 2007 ved regjeringsdekret undertegnet av kulturminister Juli Minoves Triquell. Den er oppkalt etter Karl den store, som regnes som Andorras grunnlegger. Ordenen belønner fortjenstfull innsats i allmennhet og fortjenstfull innsats for den andorranske stat i særdeleshet. Statsministeren er ordenens stormester, mens kulturministeren er ordenskansler. 

## Inndeling
Karl den stores orden er inndelt i fire trinn:
*Kjede (*collar*)
*Storkors (*gran creu*) 
*Kors (*creu*)
*Medalje (*medalla*)

## Insignier
Ordenstegnet har Karl den store som motiv. Ordensbåndet er rødt. Ved tildeling til institusjoner eller organisasjoner erstattes ordenstegnet av en plakett.

## Tildeling
Ordenen tildeles for fortjenstfull innsats for Andorra som stat eller for langvarig fortjenstfull samfunnsinnsats. Karl den stores orden kan også tildeles utlendinger. Den kan videre tildeles institusjoner eller organisasjoner.

## Referanser
Jon-Erik Hexum

**Jon-Erik Hexum** (født 5. november 1957 i Englewood i New Jersey, død 18. oktober 1984 i Los Angeles) var en amerikansk modell og skuespiller.

Hexum var sønn av de norske immigrantene Gretha og Thorleif Hexum. Foreldrene ble skilt da han var fire, og han vokste så opp i Tenafly sammen med sin eldre bror og mor. 

Han spilte blant annet i *Making of a Male Model* sammen med Joan Collins.Han hadde hovedrollen i science fiction-serien *Voyagers!* samt i TV-serien *Cover Up*. Under innspillingen av denne serien lekte han russisk rulett med en revolver i kaliber .44 Magnum, ladet med løspatroner. Han satte den mot tinningen og trykket av, og trykket i løspatronen skadet ham alvorlig i hodet. Han ble kjørt til sykehus og operert i fem timer, og seks dager senere ble han erklært hjernedød. Kroppen ble så holdt kunstig i live i en periode slik at flere av kroppdelene kunne bli donert bort for organtransplantasjon.

## Filmografi

## Referanser


## Eksterne lenker
* 
* Bilde av dødsattest
Nordmenn er gale

***Nordmenn er gale*** er et musikkalbum med diverse artister, utgitt i 1994. Albumet inneholder artister som Busserulls, Vazelina Bilopphøggers og Jonas Fjeld Band.

## Sporliste

# Banana Airlines: «Nordmenn er gale»
# KLM: «Torsken kommer»
# Busserulls: «Øl, øl og mere øl»
# Vazelina Bilopphøggers: «Blålys»
# Trøste & Bære: «Jag är inte sjuk»
# Harald Heide-Steen jr.: «Dingel bang»
# Arne Domnérus & Claes Crona: «Far hold deg edru julaften»
# Rolv Wesenlund: «Dæi-åååå»
# Eldar Vågan: «Jeg har ikke bruk for giftering»
# Bjørn Jens: «Til helvete med kvinnfolk»
# Viggo Sandvik: «Fisking i Valdres»
# Snu: «Fuglen Svein»
# Rolf Just Nilsen: «Eventyr»
# Per Alm Singers: «Mah nah mah nah»
# Dusty Cowshit: «Sommaren Ãr Kort»
# Arnie "Skiffle Joe" Norse: «Jælp Mæ Å Rime / Den Sensurerte Bært-Bært Visa»
# Snu: «Militær Karius I Bakrus»
# Trøste & Bære: «Villto Sääppää Kyllää Mi»
# Birgit Strøm: «Brev Fra Leier'n»
# Trond-Viggo Torgersen: «Tramp Pa En Smurf»
# Vidar & The Jan Tores: «Min Drømmesang»
# Bjorn Nordvang: «En Benk, En Mann Og Karl Johan»
    
## Eksterne lenker
*
Christian Lintrup

**Christian Lintrup** (født 12. august 1768 i Magleby i Danmark, død 13. mai 1844) var en danskfødt lege, og var amtsfysikus (dvs. tilsvarende dagens fylkeslege) i Hedemarkens amt fra 1800 (utnevnt 1799) til 1831. 

## Liv og virke
### Bakgrunn
Lintrup var prestesønn. Han tok medisinsk embedseksamen ved Københavns Universitet i 1798. Han arbeidet allerede fra 1793 som kandidat ved Det Kongelige Frederiks Hospital i København, og var i 1799 licentiatus, doktorgradskandidat med forelesningsplikt.

### Karriere
Da han tiltrådte embedet i Hedemarken i 1800 var han en av bare 17 akademisk utdannede leger i Norge. Han tilhørte den generasjon norske leger som var med på å bygge opp en offentlig helsetjeneste i Norge, og hans virke var preget av opplysningstidens rasjonalitet og kunnskapstro.

I Norge var han først bosatt på Vang, flyttet i 1803 til Sanderud i Stange og etter at han gikk av med pensjon til sin datter Sophie, gift med Henrik Johan Paus, da bosatt i Elverum.

*Norges Læger* (1888) inneholder følgende omtale:
:eneste søn av sogneprest til Magleby og Holtug i Præstø Amt i Sjælland, Jens Lintrup (f. i Løgstør 29-11-1738 død 14-1-1812) og 1ste hustru Frederikke Lovise Schowart (f.1743 død 1768, begr. 29-12), er født i Magleby 12-8-1768, erholdt først i 3 aar undervisning af en huslærer og kom derpaa ind paa Roskilde skole. Dimiteret fra denne skole tog han 1787 artium i Kjøbenhavn, 178 anden examen, begge med beste character, og 1798 medicinsk examen med enstemmigt laud. 

:Fra 1793-1799 var han ansatt som candidat ved Frederiks Hospital og blev 21-6-1799 udnævnt til Landphysicus i Hedemarkens Amt. Han oppgiver i 1818 sine indtægter foruden gagen til omtrent 250 spd. aarlig. I 1820 og de nærmest følgende aar maatte han paa grund av sygdom lade embedet bestyre ved corpslæge Buchwald og erholdt 20-9-1831 afsked med pension 

:Da Hedemarkens Amtssygehus ifølge rescr. 30-9-1803 flyttedes fra Kongsvinger til Sanderud i Stange, blev han læge ved dette sygehus og vedblev i denne stilling indtil ca. 1840. Han boede først i Vang og flyttede 1803 til gaarden Sanderud; sine sidste dage tilbragte han i huset hos sin datter, der var gift med procurator Henrik Johan Paus, fader til districtslæge Ole Paus. Døde 13-5-1844. 

:Gift med Johanne Margrethe Hoelfeldt, f. i Vanse 5-10-1774, døde 25-2-1834, datter av majoe Christopher Henrik Hoelfeldt og Ambrosia Paludan. – Flere børn.

## Referanser
Niall Quinn

**Niall John Quinn** (født 6. oktober 1966 i Dublin) er en irsk tidligere fotballspiller og senere trener som er mest kjent fra sine tre perioder i angrep hos de engelske klubbene Arsenal FC, Manchester City FC og Sunderland AFC. Quinn fikk også 92 landskamper og 21 landslagsmål for  i perioden 1986 til 2002, og var blant annet med i troppen til EM i fotball 1988, VM i fotball 1990 og VM i fotball 2002.

## Klubbkarriere
Quinn begynte sin aktive karriere med ungdomsfotball hos Manortown United før han i 1983 aksepterte et tilbud fra London-klubben Arsenal. Han fikk sin førsetalgsdebut for Arsenal i 1986/1987-sesongen hvor han kom inn som innbytter i angrep. Frem til 1990 fikk han 67 seriekamper og 14 seriemål for Arsenal, før han i mars samme år ble solgt til Manchester City for 800 000 pund. Hos City etablerte han seg fast på førstelaget og spilte en viktig rolle som målscorer for klubben frem til han pådro seg en korsbåndskade i 1993/1994-sesongen.

Etter å ha spilt over 200 seriekamper for Manchester City meldte han i august 1996 overgang til Sunderland for 1,3 millioner pund, hvor han fikk sin første sesong spolert på grunn av lignende skade som hadde satt han ut av spill i 1994. Da Quinn omsider ble friskmeldt ble han en av lagets største profiler, med et tett og målfarlig samarbeid med Kevin Phillips, som hjalp klubben mot opprykket til Premier League. Hans siste seriekamp før han la opp som aktiv spiller kom i oktober 2002 i en kamp mot West Ham United. Han fikk tilsammen 203 seriekamper for Sunderland.

Etter å ha lagt opp som spiller hadde Quinn en kortere periode som trener for Sunderland før han deretter arbeidet som ekspertkommentator for Sky Sports. I juni 2006 kjøpte han seg opp i Sunderland og ble dermed klubbens direktør og manager, før han etter etter en måned med dårlige resultater overlot managerjobben til sin tidligere landslagskollega Roy Keane i august 2006.

## Landslagskarriere
Quinn fikk sin landslagsdebut for  i 1986 og ble siden tatt med i troppen til EM i fotball 1988 av landslagstrener Jack Charlton. Han ble også tatt ut i troppen til VM i fotball 1990, hvor han fikk fire kamper og scoret ett mål i den første kampen mot . På grunn av en korsbåndskade han pådro seg for Manchester City under 1993-sesongen ble han ikke tatt ut til Irlands tropp til VM-sluttspillet i 1994. Quinn følte selv at han var tilstrekkelig restituert til å kunne delta, men Manchester City var ikke enig. Som et kompromiss tillot Manchester City ham å delta på treningene til den irske troppen mens mesterskapet pågikk. Under Irlands VM-kamper jobbet Quinn som kommentator for RTÉ.

I en alder av 35 år ble Quinn tatt ut i den irske troppen til VM i fotball 2002 av landslagstrener Mick McCarthy, hvor han kom inn som innbytter i to gruppespillkamper mot henholdsvis  og  og 16-delsfinalen mot . Etter dette la han opp som landslagsspiller etter å ha spilt 92 landskamper og scoret 21 mål for Irland, noe som var målrekord for Irland frem til den ble slått av Robbie Keane i oktober 2004. 

## Meritter
;Arsenal FC
* Engelsk 1. divisjon: 1988/1989
* Ligacupen: 1986/1987

## Referanser


## Eksterne lenker
*
Draugtare

**Draugtare** (*Saccorhiza polyschides*) er den taren i Norge som lever kortest, bare ett år.

Draugtaren er gulgrønn.
Den har et opptil 30 cm bredt vortete sekklignende feste med flere festekroker inni sekken (*heptar*) som er opprinnelsen til det latinske navnet (*saccorhiza* er "sekkrot").  Videre har draugtaren en opptil 10 cm bred stilk (*stipes*). Øverst har den et stort bredt, rundt oppsplittet blad (*lamina*) som på våren vokser raskt (opptil 7 cm i døgnet) og gir planten en lengde på opptil 4-5 meter før den altså dør innen året er omme.

Den kan ligne på den jevnstore stortaren som  derimot har noe lengre stiv stilk med rundt tversnitt.
Bladet er prikkete, det ligger sporer som utpå høsten og vinteren spres og fester seg på bunnen, der det som hos andre tarer blir kjønnsplanter som befruktes og lager babytarer.
Draugtaren er ikke særlig utbredt i Norge, og liker egentlig litt varmere vann enn de andre tarene i Norge. Den finnes fra Marokko opp til kysten av Helgeland, fra lavvannsmerket ned til 25 meter.  Best liker den seg der det er bølgeutsatt.

## Referanser


## Eksterne lenker
*
Knut Liestøl (bioinformatiker)

**Knut Liestøl** (født 1949) er en norsk bioinformatiker/biostatistiker. Han er professor på Institutt for informatikk, Universitetet i Oslo. 

Han tok doktorgrad ved Universitetet i Oslo i 1980. Han har særlig forsket på biomedisinsk informatikk og anvendelse av statistiske metoder som overlevelsesanalyse og regresjonsanalyse for beslutningsstøtte og innen epidemiologi, klinisk medisin og basalmedisin. I de siste år har arbeidet rettet seg mer mot genetisk epidemiologi og bioinformatikk.

Han er medlem av Det Norske Videnskaps-Akademi. Han ble medlem av Forskningsrådet divisjon for vitenskap fra 2003 og Forskningsrådets hovedstyre og for leder av divisjonsstyret *Store satsinger* 2007-2011.

## Referanser


## Eksterne lenker

* Biografiside Institutt for informatikk, UiO
* Mest siterte artikler av Liestøl i Google Scholar
Radio Andorra

**Radio Andorra**, katalansk **Ràdio Andorra**, fransk **Radio Andorre**, var en internasjonal radiokanal, som fra 1939 til 1981 sendte programmer rettet mot lyttere i Frankrike og Spania fra en sender i kommunen Encamp i Andorra. 

Stasjonen ble etablert av Jacques Trémoulet. Han eide selskapet Radiophonie du Midi, som kringkastet i flere franske byer, men ønsket å etablere en sender utenfor fransk territorium. Sendingene fra Andorra i Pyreneene startet 7. august 1939. Programmet besto i sin helhet av musikk. Kanalen sendte på fransk og spansk. 

Etter en strid mellom samfyrstene og Andorras egne myndigheter om disposisjonen over frekvensene Andorra rådet over, nektet Andorra å fornye Radio Andorras lisens og i 1981 ble kanalen stengt.

## Referanser


## Kilder
*''Aqui Radio Andorra'', radiostasjonens historie (fransk)
Tom Boyd

**Thomas «Tom» Boyd** (født 24. november 1965 i Glasgow) er en skotsk tidligere fotballspiller som er mest kjent fra sine to perioder i forsvaret hos de skotske klubbene Motherwell og Celtic. Boyd fikk også 72 landskamper for  i perioden 1990 til 2001, og var blant annet med i troppen til EM i fotball 1992, EM i fotball 1996 og VM i fotball 1998.

## Klubbkarriere
Boyd startet sin fotballkarriere hos Motherwell i 1983. Her fikk han totalt over 250 seriekamper frem til 1991, hvor han også vant Scottish Cup i sin siste sesong for klubben. I juni 1991 ble han solgt til London-klubben Chelsea for 800 000 pund, men klarte ikke å etablere seg fast på førstelaget og ble solgt videre etter kun en sesong.

I februar 1992 ble Boyd solgt videre til Celtic i en overgangsavtale verdt 750 000 pund, og hvor den irske angriperen Tony Cascarino gikk motsatt vei. Hos Celtic etablerte han seg igjen som fast førstelagsspiller og forble klubbens lagkaptein på backplass og senere midtstopperplass fra 1997 og frem til 2002. I 1998 var han med på å vinne det skotske seriemesterskapet med Celtic, og forhindret dermed rivalen (og laget fra fødebyen) Glasgow Rangers fra å sikre seg sitt tiende seriemesterskap på rad. Etter å ha spilt over 300 seriekamper for Celtic la han opp som aktiv fotballspiller etter 2003-sesongen. Etter at han la opp som spiller har Boyd vært trener for et av Celtics ungdomslag.

## Landslagskarriere
Boyd fikk sin debut for  i 1990. Han ble tatt ut i troppen til EM i fotball 1992 av landslagstrener Andy Roxburgh og siden til EM i fotball 1996 av trener Craig Brown. Han ble også tatt ut til VM i fotball 1998 av nevnte Brown, hvor han spilte alle Skottlands tre gruppespillkamper mot henholdsvis ,  og . I åpningskampen mot Brasil scoret han for øvrig selvmål. Totalt fikk Boyd 72 landslagskamper og ett mål for Skottland frem til han ga seg med landslagsfotball i 2001, noe gjør at han blant de ti flestspillende for Skottland gjennom tidene.

## Meritter
;Celtic FC
* Scottish Cup: 1991

;Celtic FC
* Scottish Premier League: 1997/1998, 2000/2001, 2001/2002
* Scottish Cup: 1995, 2001
* Scottish League Cup: 1997, 2000, 2001
 
## Eksterne lenker
*
Sud Radio

**Sud Radio** er et privat, fransk kringkastingsselskap grunnlagt i 1958.
 
Fram til 1981 hadde kanalen sendestasjon på toppen av Pic Blanc ved Envalirapasset i Andorra. Kanalen begynte i 1958 som *Radio des Vallées*. Den var eid av det franske selskapet *Société financière de radiodiffusion* (Sofirad), som da var majoritetseid av den franske stat. I 1966 skiftet den navn til Sud Radio.

Etter at Andorras regjering i 1981 nektet å fornye kanalens lisens, gikk den over til å sende på FM-båndet forskjellige steder i det sørlige Frankrike i tillegg til sendinger på mellombølgen fra Toulouse.

## Referanser


## Eksterne lenker
*
Santa Coloma

**Santa Coloma** er en by i kommunen Andorra la Vella i Andorra. Byen ligger to kilometer fra hovedstaden Andorra la Vella. Den hadde i 2018 et folketall på .  Santa Coloma er sete for erkepresten av Andorra, biskopen av Urgells stedfortreder i landet.

Byen har en gammel kirke, bygget mellom det sjette og åttende århundre. Den har gitt navn til stedet og er foreslått innlemmet i UNESCOs verdensarvliste. 

I nærheten av landsbyen ligger Pont de la Margineda, en steinbro fra romansk tid, XII århundre. Broen er den største og samtidig den smaleste i hele fyrstedømmet, den er 33 meter langt og på sitt høyeste er den 9,2 meter høy. Under broen renner landets største elv, Valira, den renner langs hovedveien som går fra Sant Julià de Lòria til hovedstaden Andorra la Vella. Både veien og broen er steinbelagte.

## Referanser
L’Hospitalet-près-l’Andorre

**L'Hospitalet-près-l'Andorre** er en kommune i departementet Ariège i regionen Occitanie sør i Frankrike. Den ligger nær grensen til Andorra. Stedet har jernbanestasjon som trafikkeres av RFFs regionaltjeneste TER Occitanie. Folketallet i L'Hospitalet-près-l'Andorre sank fra 109 i 2006 til 91 i 2016.

## Befolkningsutvikling
***Antall innbyggere i kommunen L’Hospitalet-près-l’Andorre***

## Referanser


## Eksterne lenker
*
Halden Volleyballklubb

**Halden Volleyballklubb** (stiftet i 1975) er en volleyballklubb fra Halden. Klubben spiller sine hjemmekamper på Remmenhallen, ved Høgskolen i Østfold. Sesongen 2010/2011 rykket HVBK opp til 3. divisjon for menn. Laget er hovedsakelig sammensatt av beach volleyballspillere.

## Spillerstall 2010/2011
* Bjørn Helge Sivertsen
* Carl-Stener Garder
* Christoffer Phan
* Jon Henrik Holth
* Lars-Petter Olafsrud
* Marius Laksholm
* Trygve Lorentzen
* Vidar Høvik
Tosh McKinlay

**Thomas Valley «Tosh» McKinlay** (født 3. desember 1964 i Glasgow) er en skotsk tidligere fotballspiller som er mest kjent fra sine tre perioder i forsvaret hos de skotske klubbene Dundee, Heart of Midlothian og Celtic. McKinlay fikk også 22 landskamper for  i perioden 1995 til 1998, og var blant annet med i troppen til EM i fotball 1996 og VM i fotball 1998.

## Klubbkarriere
McKinlay startet sin fotballkarriere hos Dundee i 1981. Her ble han en etablert førstelagsspiller allerede som tenåring og spilte over syv sesonger på Dens Park før han ble solgt til Heart of Midlothian for 300 000 pund i desember 1988. Her spilte han over 200 seriekamper frem til november 1994, da han ble solgt videre til Celtic for 350 000 pund. 

Hos Celtic vant han sitt første trofé da klubben seiret over Airdrieonians i finalen i Scottish Cup. Han mistet siden sin førstelagsplass til fordel for franskmannen Stéphane Mahé under 1997/1998-sesongen og ble deretter lånt ut til den engelske klubben Stoke City, dog uten å få nevneverdig med spilletid. I 1999 dro han videre til den sveitsiske klubben Grasshoppers, hvor han fikk kun fire kamper, før han returnerte til hjemlandet og skrev under på en kontrakt med Kilmarnock. Her spilte han kun 15 seriekamper før han la opp som aktiv spiller i 2000.

## Landslagskarriere
McKinlay fikk sin debut for  i en kamp mot  i 1995. Han ble tatt ut i troppen til EM i fotball 1996 og siden VM i fotball 1998 av landslagstrener Craig Brown, hvor han i sistnevnte turnering spilte Skottlands gruppespillkamper mot henholdsvis  og . På grunn av sin relativt sene debutalder (30 år) fikk McKinlay få landskamper, og ved at han ikke ble tatt ut etter 1998 endte han opp med 22 landskamper for Skottland.

## Meritter
;Celtic FC
* Scottish Premier League: 1997/1998
* Scottish Cup: 1994/1995
* Scottish League Cup: 1997/1998

## Referanser


## Eksterne lenker
*
Yucca filamentosa

***Yucca filamentosa***, også kalt palmelilje, er en yucca i agavefamilien fra de østlige delene av Nord-Amerika.
## Beskrivelse
Palmeliljen vokser naturlig sørøst i USA, fra Louisiana i vest til Virginia i nord, men er mye brukt som prydplante i hager over hele verden.

Det er en lavtvoksende yucca som normalt ikke danner stamme. Arten er svært vinterherdig, men trenger god drenering.

Langs ytterkantene på bladene har palmeliljen løse tråder som skiller den fra den nært beslektede *[[Yucca flaccida|Y. flaccida]]*. Om sommeren blomstrer planten med hvite kremaktige blomster. Blomsterstengelen kan bli inntil 3 meter høy og vokser ut fra senter av rosetten. For at planten skal kunne pollineres er den avhengig av en bestemt knoppmøll, som kun finnes i habitatet. Utenfor Nord-Amerika må derfor planten håndpollineres for at planten skal produsere frø.

Etter blomstring dør planten. Men før den rekker å dø produserer den opptil flere rotskudd, noen ganger så mange som 5−10. Etter hvert vil planten få et busklignende utseende. Fra nytt rotskudd til blomstring igjen tar det normalt 4−5 år.

## Kultivarer

Det er dyrket frem en rekke kultivarer, som:
* **Bright Edge** er en dvergkultivar med en gul ytterkant på bladene og kremaktige blomster med et svakt grønnskjær.
* **Golden Sword** minner om **Bright Edge**, men er større.
* **Ivory Tower** har kremaktige hvite blomster med et grønt skjær i seg.
* **Color Guard** har brede gule striper året rundt og røde striper som dukker opp om vinteren.

## Eksterne lenker
*
The Stepfather

***The Stepfather*** er en amerikansk skrekkthriller fra 1987 med Terry O'Quinn i hovedrollen. Andre sentrale roller spilles av Jill Schoelen og Shelley Hack. Regi er ved Joseph Ruben. Filmen er løst basert på livet til den amerikanske massemorderen John List.

*The Stepfather* er en Hitchcock-inspirert skrekkfilm. Den fikk to oppfølgere: *[[Stepfather II]]* (1989) og den mindre kjente *Stepfather III* (1992). I 2009 kom en nyinnspilling.

## Handling
Jerry Blake er en psykotisk mann som er fascinert av det perfekte liv med et drømmehus med stor hage, en oppofrende kone og snille barn. Hans egen familie lever ikke opp til denne standarden og derfor dreper ham dem alle. Jerry endrer deretter utseende og forlater byen.

Ett år senere treffer han Susan, en kvinne som tilsynelatende virker å være den perfekte kone for Jerry. De gifter seg og Jerry skaper seg en karriere som megler. Men Susans datter, Stephanie, avskyr Jerry og ønsker at han bare skal forsvinne. Jerry har en veldig mørk side som han aldri viser, men Stephanie har oppdaget den. En dag leser hun en artikkel om en mann som har myrdet hele sin familie for ett år siden og som fremdeles er på flukt. Stephanie blir overbevist om at dene mannen er Jerry.

## Om filmen

### Anmelderne
*The Stepfather* ble forholdsvis godt mottatt av anmelderne og har fått så mye som 87 % på Rotten Tomatoes. Den amerikanske filmkritikeren Roger Ebert gav den 2,5 stjerner, og gav ros til Terry O'Quinns skuespillerprestasjoner.

Aftenpostens anmelder gav den forholdsvis god omtale.

### Økonomi og popularitet
Filmen innbrakte kun $2,5 millioner på amerikanske kinoer, men den ble vist i et begrenset antall kinoer i forholdt til andre kjente filmer i 1987.

### Priser
Jill Schoelen vant en pris ved Sitges – Catalonian International Film Festival for sin rolleprestasjon. Filmens regissør vant kritikerprisen ved Cognac Festival du Film Policier.

## Rollebesetning
* Terry O'Quinn : Jerry Blake / Stefaren
* Jill Schoelen : Stephanie Maine 
* Shelley Hack : Susan Maine 
* Charles Lanyer : Dr. A. Bondurant 
* Stephen Shellen : Jim Ogilvie 
* Stephen E. Miller : Al Brennan 
* Robyn Stevan : Karen 
* Jeff Schultz : Paul Baker 
* Lindsay Bourne : Kunstlehrer 
* Anna Hagan : Mrs. Leitner 
* Gillian Barber : Anne Barnes

## Referanser


## Eksterne lenker
*
På landeveien

***På landeveien*** er et musikkalbum med diverse artister, utgitt i 2001. Albumet inneholder artister som Stein Ingebrigtsen, Mimix, Jonas Fjeld, Rune Rudberg og Teddy Nelson.

## Sporliste

# Ottar «Big Hand» Johansen: «Three Weeks on an Endless Highway»
# Teddy Nelson: «Semi-Truck»
# Stein Ingebrigtsen: «Landevei»
# Arne Benoni: «She's Gone to Houston»
# Lillian Askeland: «Jeg en vandrer»
# Boots: «Heatstroke»
# Lars Børke: «Bobby McGee»
# Ottar «Big Hand» Johansen: «Vær på vei»
# Rune Rudberg: «Gamle Mack»
# Scarecrows: «Rainbow's End»
# Jonas Fjeld: «Du er ei stjerna»
# Arne Benoni: «Easy Street»
# Anne Kristin Sagmo: «The Highway Makes Me Free»
# Tom Bråthen & Phoenix: «Trailersjåfør»
# Vidar Lønn-Arnesen: «Hvileløs tramp»
# Big Hand's Country Team: «Bru over Mjøsa»
# Ørnulf Holthe: «Etterstad»
# Mimix: «Farvel, farvel»
Cornel Wilde

**Cornel Wilde** (født 13. oktober 1912 i Prievidza, Ungarn (nå Slovakia), død 16. oktober 1989) var en amerikansk skuespiller og regissør. 

Hans ungarsk-jødiske foreldre var Vojtech Weisz (senere amerikanisert til Louis Bela Wilde) og Renée Mary Vid. Cornel ble oppkalt etter sin farfar, og ved ankomst i USA i en alder av syv år i begynnelsen av 1920, ble hans navn amerikanisert til Cornelius Louis Wilde. Wilde studerte ved City College of New York der han ble tildelt et stipend til Columbia University. Cornel hadde flere små filmroller før han spilte rollen som Frédéric Chopin i *[[Gyldne toner]]* (1945) der han ble nominert til en Oscar for beste mannlige skuespiller. I 1945 hadde han også en rolle i filmen *A Thousand and One Nights* sammen med skuespillerinne Evelyn Keyes. 

På 1950-tallet skapte Wilde sitt eget filmproduksjonsselskap og produserte filmen *[[Edderkoppens spinn]]* i 1955, der Wilde spilte den mannlige hovedrollen og hans andre kone Jean Wallace hadde en rolle. Samme år opptrådte han i en episode av TV-serien I Love Lucy som seg selv. Cornel produserte, regisserte og spilte hovedrollen i *[[På flukt for livet]]* (1966). Den originale manuset til denne filmen ble i stor grad basert på en sann historisk hendelse om en fangstmann ved navn John Colter som ble forfulgt av indianere i Wyoming. 

På 1970-tallet tok Wilde en pause fra film og teater for å begynne med TV. Wilde fremsto som en umoralsk kirurg i TV-serien Night Gallery fra 1971 og han portretterte en antropolog i TV-filmen Gargoyles fra 1972. Wilde vendte snart tilbake til filmen og han skrev, regisserte og spilte hovedrollen i filmen Sharks Treasure fra 1975. Wilde giftet seg med skuespillerinnen Patricia Knight i 1937. De hadde en datter, Wendy (født 22. februar 1943), og de skilte seg i 1951. Han giftet seg deretter med skuespilleren Jean Wallace i 1951. 

Wilde døde av leukemi tre dager etter hans 77nde bursdag. Han etterlot seg en datter og en sønn (en fra hvert ekteskap), to stesønner, Pascal Franchot Tone og Thomas Jefferson Tone, og tre barnebarn. Wilde ble gravlagt ved Westwood Village Memorial Park Cemetery i Westwood, California. For hans mange bidrag til den amerikanske filmindustrien, har Cornel Wilde blitt tildelt en stjerne på Hollywood Walk of Fame, ved 1635 Vine Street.

## Filmografi (utvalg)
* 1941 – *[[High Sierra]]*
* 1945 – *[[Du er min alene]]*
* 1952 – *[[Verdens største show]]*
* 1955 – *[[Edderkoppens spinn]]*
* 1965 – *[[På flukt for livet]]*

## Referanser


## Eksterne lenker
*
Heavy Norsk

***Heavy Norsk*** er et musikkalbum med diverse artister, utgitt i 1976. Albumet inneholder artister som Høst, Jonas Fjeld Band, Aunt Mary og Undertakers Circus.

## Sporliste

# Jonas Fjeld Band: «Leg Talk»
# Aunt Mary: «Playthings of the Wind»
# Prucel: «Tuesday's Not the Day»
# Undertakers Circus: «Sang til en stjert»
# Flax: «Pain in the Ass»
# Høst: «For sent å angre»
# Saft: «Chicago Street»
# Jonas Fjeld Band: «Roll Over Break Up & Stink»
# Aunt Mary: «Jimi, Janis and Brian»
# Difference: «Goodbye»

## Eksterne lenker
Aiolere

**Aiolere** (gresk: αιολεις, latin: *aeoles* og *aeolii*), også kalt for *æolere, eolere* eller *aeolere*, var den ene av fire betydelige stammer i oldtidens Hellas som oldtidens grekere var inndelt i. Deres navn er avledet fra Aiolos, den mytiske stamfaren til aiolene, og han var en sønn av Hellen, den mytiske stamfaren og patriarken til den greske nasjon og hellenerne (grekerne). Aiolene sammenfalt i det minst delvis med homerske tidens akajere (eller *achaiere*), blant de første kjent greske stammene, og har sitt navn fra Achaios. Av antikkens forfattere ble aiolene omtalt som bosatt i Thessalia, Boiotia, Elis, Messenia, Lokris, Aitolia og andre steder i Hellas. Den dialekt av gammelgresk som aiolene snakket er referert til som aiolisk.

## Historie
Aiolere hadde antagelig sin opprinnelse i Thessalia, en del av dette området ble kalt for Aitolia, og de opptrer ofte som de mest tallrike blant andre greske stammer i tidlige tider. Boioterne, en undergruppe av aiolere, ble fordrevet fra Thessalia av thessalierne og flyttet da til Boiotia. Aiolere spredte seg til mange andre steder i Hellas, blant annet som nevnt til Aitolia, Lokris, Korint, Elis og Messenia. 

I løpet av den doriske invasjon, i henhold til antikkens fortellinger, flyktet mange aiolere til Egeerhavet og til øya Lesbos og regionen Aeolis, som har navn etter dem, i Lilleasia. På kysten av Lilleasia grunnla de etterhvert en rekke byer, blant annet Kyme og Smyrna som de fremste. Blant disse byene synes det som om tolv (eller etter Smyrnas overgang til det joniske forbundet, elleve) som hadde tatt en representativ stilling og opprettet et statsforbund. De kom deretter inn under lydisk overherredømme under Krøsus (gresk: Κροίσος, *Kroisos*), og etter at Lydia falt inn under det persiske riket under Akamenide-dynastiet. Under perserkrigene vant de for en kort tid sin selvstendighet, men gjennom Antalkidas' fred i 387 f.Kr. ble de igjen tvunget til å underkaste seg perserne. Etter Aleksander den stores død kom de inn under Selevkidriket i Syria, og siden inn under Romerriket, da med et i navnet uavhengig stilling.

## Kultur
Til den eldre greske kulturen har aiolene gitt viktige bidrag i diktekunsten og musikken. Den eldre greske lyrikken som i lidelsesfulle strofer sang først og fremst om kjærlighetens og vinens gleder, men også om krigerske bragder, fikk hos aiolene en fullkommenhet og het *eolisk*. En framstående plass innenfor dette har i særdeleshet øya Lesbos hvor Alkaios og Sapfo, de mest fornemste dikterne innenfor denne diktningen, bodde. Selv Terpandros, skaperen av grekernes klassiske musikk, var fra Lesbos.

## Litteratur
* Smith, William (1854): ''Dictionary of Greek and Roman Geography''. Little, Brown and Co. ss. 50–51.
Ray Walston

**Herman Raymond «Ray» Walston** (1914–2001) var en amerikansk skuespiller på teater, TV og film.

Familien hans flyttet til Dallas i Texas da Walston var barn. Walston debuterte som skuespiller på teater i 1938. I 1956 vant han Tony-prisen for beste mannlige hovedrolle i en musikal for rollen som herr Applegate i *[[Damn Yankees (musikal)|Damn Yankees]]*. I 1960-årene spilte han i situasjonskomedien *[[My Favorite Martian]]*. Fra 1980 til 1992 spilte Walston i fjorten filmer, inkludert *[[Galaxy of Terror]]* og *[[Fast Times at Ridgemont High]]* (så vel som dens TV-tilpasning i 1986).

I 1984 spilte Walston en dommer i en episode av TV-serien *[[Night Court]]*. Året etter hadde han en mindre opptreden i Steven Spielbergs TV-serie *[[Amazing Stories (TV-serie)|Amazing Stories]]*. Walston vant to Emmy-priser for rollen som dommer Henry Bone i dramaserien *[[Sheriffen (TV-serie)|Sheriffen]]*. Han har fått en stjerne på Hollywood Walk of Fame. Like før sin død, hadde Walston sin siste gjesteopptreden i TV-serien *[[Den syvende himmel]]*.

Walston døde første nyttårsdag 2001, i en alder av 86 år, etter mange års kamp mot sykdom. Han ble kremert ved Westwood Village Memorial Park Cemetery og asken ble deretter gitt til hans datter.

## Filmografi (utvalg)
### Spillefilm
*1957 – *[[Flåten er i by'n]]*
*1960 – *[[Ungkarsleiligheten]]*
*1964 – *[[Kyss meg, tosken]]*
*1973 – *[[Stikket]]*
*1976 – *[[Chicago-ekspressen]]*
*1980 – *[[Skipper'n (film)|Skipper'n]]*
*1982 – *[[Hæla i taket]]*
*1992 – *[[Om mus og menn (1992)|Om mus og menn]]*

## Referanser


## Eksterne lenker
*
Gerard Claret i Serra

**Gerard Claret i Serra** (født 1951 i Andorra la Vella) er en andorransk fiolinist.

Claret har spilt i Quartet Ciutat de Barcelona og Quartet Numen, og undervist ved Escola de Música de Barcelona. Fra 2000 til 2005 ledet han Escola Superior de Música de Catalunya. Claret er leder for *Orquestra Nacional Clàssica d'Andorra* (ONCA). 

Claret mottok i 1988 Sankt Georgskorset, Catalonias fremste utmerkelse.

Han er bror av cellisten Lluís Claret.

## Referanser


## Eksterne lenker
*
Wrightegaarden 10 år

***Wrightegaarden 10 år*** er et musikkalbum med diverse artister, utgitt i 1997.

## Sporliste
# The Band: «Back to Memphis»
# Buffy Sainte-Marie: «I Can't Take It No More»
# Eric Andersen: «Higher Ground»
# Johnn and the Roccos: «The Worryin' Kind»
# Stephen Ackles: «Then I'll Be Over You»
# Reidar Larsen: «Sail Away»
# The Greg Trooper Band: «Pink Motel»
# Terje Sending med Nina Gromstad: «Train to Birmingham»
# Jonas Fjeld Band: «The Bells Are Ringing For You Know»
# Morten Harket: «Evig ung»
# Jørn Hoel: «Let Your Hair Down»
# Notodden Blues Band: «I'd Rather Go Blind»
# The Silver King Band: «Walk My Blues Away»
# Urban Honk: «Jumping Blues»
# The Troggs: «I Do, Do, Do»
# The Tom Russel Band: «St. Olavs gate»
# The Big Chief Jazz Band: «Keeping Out of Michief Now»
# Alf Cranner: «Juleønske» (bonus)

## Eksterne lenker
*
Lluís Claret

**Lluís Claret i Serra** (født 1951 i Andorra la Vella) er en andorransk cellist, som særlig har konsentrert seg om kammermusikk. 

Han er utdannet i Barcelona og har studert i Frankrike, Italia og USA. Claret har holdt konserter med en rekke framtredende orkestre og har spilt under ledelse av kjente dirigenter. Han har spilt inn en rekke CD-er. Claret er medgrunnlegger av Escola de Música de Barcelona og Trío de Barcelona. I Norge har Claret framført bestillingsverk av komponisten Steinar Eielsen.

Claret mottok i 1996 Sankt Georgskorset, Catalonias fremste utmerkelse.

Han er bror av fiolinisten Gerard Claret i Serra.

## Referanser


## Eksterne lenker
* 
*
Don Taylor

**Don Taylor** (1920–1998) var en amerikansk skuespiller og regissør.

Hans siste store filmrolle var i Cry Tomorrow fra 1955. Fra slutten av 1950-tallet begynte Taylor for alvor å regissere filmer som f.eks. *Escape from the Planet of the Apes* (1971), *Echoes of a Summer* (1976) og *The Final Countdown* fra 1980 med Kirk Douglas. Taylor er mest kjent for hans prestasjoner i klassikere som Stalag 17 og Father of the Bride fra 1970-tallet og filmen The Naked City fra 1948. Taylor var gift to ganger. Hans første kone var Phyllis Avery, som han giftet seg med i 1944, de skilte seg i 1955, men ikke før døtrene Anne og Avery ble født. Hans andre kone var Hazel Court, som han giftet seg med i 1964 og de var gift frem til hans død i desember 1998. De hadde en sønn, Jonathan, og en datter, Courtney. Taylor døde 29. desember 1998 i Los Angeles, California, av hjertesvikt, i en alder av 78 år.

## Referanser


## Eksterne lenker
*
Yucca gloriosa

***Yucca gloriosa*** er en stammedannende yucca i agavefamilien fra Sørøst-USA, mellom de sørlige delene av Nord-Carolina til de nordlige delene av Florida.

## Beskrivelse
Arten er en stammedannende yucca med veldig skarpe stive blader, derav navnet *spansk daggert* (engelsk: *Spanish Dagger*). Den blir inntil 2,5 meter høy, i spesielle tilfeller inntil 5 meter. Bladene blir 30−50cm lange og 2−3,5 cm brede.

*Yucca gloriosa* blomstrer om sommeren til sen høst. Etter blomstring deler stammen seg normalt i to utgreninger. Planten produserer mange rotskudd og kan få et buskaktig utseende.

*Y. gloriosa* er meget vinterherdig og mye brukt som prydplante i hager over hele verden.

## Utbredelse
Planten vokser langs atlanterhavskysten i Sørøst-USA, ofte i sanddyner side om side med *[[Yucca aloifolia|Y. aloifolia]]* og *[[Yucca recurvifolia|Y. recurvifolia]]*.

Sannsynligvis er *Y. gloriosa* en naturlig krysning mellom *[[Yucca aloifolia|Y. aloifolia]]* og *[[Yucca filamentosa|Y. filamentosa]]*. Krysninger mellom disse to plantene i kultur har resultert i planter nøyaktig lik *Y. gloriosa*.

## Eksterne lenker
*
Harry Warren

**Harry Warren** (født **Salvatore Anthony Guaragna** 24. desember 1893, død 22. september 1981) var en amerikansk komponist og låtskriver. Han vant Oscar for beste sang tre ganger, for sangene «Lullaby of Broadway», «You'll Never Know» og «On the Atchison, Topeka and the Santa Fe».

## Karriere
I 1918 sluttet Warren seg til US Navy, hvor han begynte å skrive sanger. Han var leder for American Society of Composers, Authors and Publishers (ASCAP) fra 1929 til 1933. Warren var den første store amerikanske låtskriveren som primært skrev musikk til filmer. Han komponerte over 300 sanger til mer enn 50 filmer. Warren jobbet for Warner Bros. fra 1932 til 1940, for 20th Century Fox fra 1940 til 1945, for Metro-Goldwyn-Mayer fra 1945 til 1952 og for Paramount Pictures i 1950-årene.

Warren ble nominert til elleve Oscar for beste sang, hvorav han vant tre ganger, for sangene «Lullaby of Broadway», «You'll Never Know» og «On the Atchison, Topeka and the Santa Fe». Warrens sanger har blitt inkludert i over 300 filmer. Komponisten Alec Wilder publiserte en bok i 1972 om låtskrivere og sanger han mente hørte til kanonen Den store amerikanske sangboka. I kapitlet som heter «De store håndverkerne» [blant låtskriverne], nevnes Warren. På 80-årsdagen sin ble Warren valgt inn i Songwriters Hall of Fame. Teateret Harry Warren Theatre i Brooklyn i New York ble oppkalt til minne om Warren, kort tid etter hans død. I 1997 godkjente borgermester Rudy Giuliani et forslag om å kalle gaten ved teateret for Harry Warren Way.

## Privatliv
Warren giftet seg med Josephine Wensler i 1918. De fikk en sønn, Harry jr. (1920&ndash;1937) og en datter, Joan (1924&ndash;1991). Warren døde på Cedars-Sinai Medical Center i Los Angeles 22. september 1981. Han er gravlagt på Westwood Village Memorial Park Cemetery i Los Angeles.

## Låter
Han var en av låtskriverne på sangen «At Last».

## Referanser




## Eksterne lenker
* 
* 
*